Piergiuseppe Vacchelli

**Piergiuseppe Vacchelli** (født 1937) er en emeritert kurieerkebiskop i den romerske kurie.
## Liv og virke
### Prest
Vacchelli gikk på hovedseminaret i Cremona bispedømme fra 1948 til 1961,  og ble ordinert til prest den 27. mai 1961 av biskopen av Cremona, Danio Bolognini.

Fra slutten av 1961 til 1963 var han pastor i menigheten *San Giovanni in Croce*. 

I 1963 dro han til Roma for å studere kanonisk rett og gikk på Det pavelige gregorianske universitet. Han fullførte studiene med lisensiatgrad og returnerte til sitt bispedømme i 1967. 

Samme år ble han utnevnt til sogneprest i *San Pietro* i Cremona og samtidig til åndelig leder for voksenseksjonen i den bispedømmelige Katolsk Aksjon. Fra 1973 var han sekretær for biskopen av Cremona, og fra 1975 til 1986 var han kansellist for bispedømmet. Fra 1976 til 1990 var han åndelig leder for den bispedømmelige Katolsk Aksjon. I 1986 ble han utnevnt til pro–generalvikar for bispedømmet, og fra 1990 til 1993 var han generalsekretær for bispedømmets synode. I 1993 ble han utnevnt til sogneprest og kannik for Cremona katedral. Han underviste også i kanonrett ved bispedømmets seminar og i religion og litteratur ved *Istituto Religioso Figli del Sacro Cuore di Gesù*. 

I oktober 1996 ble han undersekretær for Den italienske bispekonferanse (CEI) og formann for Den biskoppelige komite for veldedig hjelp i tredjeverdensland.

### Titulærerkebiskop, kuriebiskop
Pave Benedikt XVI utnevnte ham til titulærerkebiskop av *Minturnae* den 24. mai 2008, og utnevnte ham til adjunkt–sekretær for Kongregasjonen for folkenes evangelisering og president for *De pavelige misjonsselskaper*. Den 3. juli samme år ordinerte kardinalstatssekretær Tarcisio Bertone S.D.B. ham til biskop; medkonsekreende var kardinal Ivan Dias, prefekt for Kongregasjonen for folkenes evangelisering, og kardinal Jean-Louis Tauran, president for Det pavelige råd for interreligiøs dialog. 

Den 26. juni 2012 aksepterte Benedikt XVI erkebiskop Piergiuseppe Vacchellis aldersbetingede fratreden fra embetet som adjunktsekretær for Kongregasjonen for folkenes evangelisering.

## Episkopalgenealogi
Hans episkopalgenealogi er:

* Kardinal Scipione Rebiba  (1504–1577)
* Kardinal Giulio Antonio Santorio  (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale  (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Erkebiskop Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1785
* Pave Pius VIII (1761–1830) *1816
* Pave Pius IX (1792–1878) *1829
* Kardinal Gustav Adolf von Hohenlohe–Schillingsfürst (1823–1896) *1857
* Erkebiskop Salvatore Magnasco (1806–1892) *1868
* Kardinal Gaetano Alimonda (1818–1891) *1877
* Kardinal Agostino Richelmy (1850–1923) *1886
* Biskop Giuseppe Castelli (1871–1943) *1911
* Biskop Gaudenzio Binaschi (1883–1968) *1930
* Erkebiskop Albino Mensa (1916–1998) *1960
* Kardinal Tarcisio Bertone (1934–) *1991>
* Erkebiskop *Piergiuseppe Vacchelli* (1937–) *2008
## Referanser